2001/573/EY: Neuvoston päätös, tehty 23 päivänä heinäkuuta 2001, jäteluetteloa koskevan komission päätöksen 2000/532/EY muuttamisesta



Virallinen lehti nro L 203 , 28/07/2001 s. 0018 - 0019

CS.ES Alue 15 Nide 06 s. 165 - 166

ET.ES Alue 15 Nide 06 s. 165 - 166

HU.ES Alue 15 Nide 06 s. 165 - 166

LT.ES Alue 15 Nide 06 s. 165 - 166

LV.ES Alue 15 Nide 06 s. 165 - 166

MT.ES Alue 15 Nide 06 s. 165 - 166

PL.ES Alue 15 Nide 06 s. 165 - 166

SK.ES Alue 15 Nide 06 s. 165 - 166

SL.ES Alue 15 Nide 06 s. 165 - 166



Neuvoston päätös, tehty 23 päivänä heinäkuuta 2001, jäteluetteloa koskevan komission päätöksen 2000/532/EY muuttamisesta (2001/573/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon vaarallisista jätteistä 12 päivänä joulukuuta 1991 annetun neuvoston direktiivin 91/689/ETY [1] ja erityisesti sen 1 artiklan 4 kohdan, ottaa huomioon komission ehdotuksen, sekä katsoo seuraavaa: (1) Yhteisön jäteluettelosta tehtiin 3 päivänä toukokuuta 2000 komission päätös 2000/532/EY, jolla korvattiin jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehty päätös 94/3/EY sekä vaarallisista jätteistä annetun neuvoston direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta tehty neuvoston päätös 94/904/EY [2]. (2) Direktiivin 91/689/ETY 1 artiklan 4 kohdassa säädetään, että jäsenvaltioiden on tehtävä komissiolle ilmoitus jätteistä, jotka eivät sisälly vaarallisten jätteiden luetteloon ja joilla ne katsovat olevan yksi tai useampi mainitun direktiivin liitteessä III lueteltu ominaisuus. Useat jäsenvaltiot ovat tehneet ilmoituksen kloorisilaaneja sisältävistä jätteistä, silikoneja sisältävistä jätteistä ja asbestia sisältävistä rakennusaineista sekä pyytäneet mukauttamaan vaarallisten jätteiden luetteloa ilmoitustensa mukaisesti. (3) Selvyyden vuoksi on nimenomaan säädettävä, että vain sellaiset öljynerotuksessa syntyvät rasvan ja öljyn seokset, jotka sisältävät ainoastaan ruokaöljyjä ja ravintorasvoja, voidaan katsoa vaarattomiksi. (4) Päätöstä 2000/532/EY olisi muutettava vastaavasti. (5) Tässä päätöksessä säädetyt toimenpiteet eivät ole jätteistä 15 päivänä heinäkuuta 1975 annetun neuvoston direktiivin 75/442/ETY [3] 18 artiklalla perustetun komitean lausunnon mukaisia. Näin ollen neuvoston on tehtävä asiaa koskeva päätös direktiivin 75/442/ETY 18 artiklan neljännen kohdan nojalla, ON TEHNYT TÄMÄN PÄÄTÖKSEN: 1 artikla Muutetaan päätöksen 2000/532/EY liite tämän päätöksen liitteen mukaisesti. 2 artikla Tätä päätöstä sovelletaan 1 päivästä tammikuuta 2002. 3 artikla Tämä päätös on osoitettu kaikille jäsenvaltiolle. Tehty Brysselissä 23 päivänä heinäkuuta 2001. Neuvoston puolesta Puheenjohtaja A. Neyts-Uyttebroeck [1] EYVL L 377, 31.12.1991, s. 20. Direktiivi sellaisena kuin se on muutettuna direktiivillä 94/31/EY (EYVL L 168, 2.7.1994, s. 28). [2] EYVL L 226, 6.9.2000, s. 3. Päätös sellaisena kuin se on muutettuna päätöksellä 2001/119/EY (EYVL L 47, 16.2.2001, s. 32). [3] EYVL L 194, 25.7.1975, s. 39. Direktiivi sellaisena kuin se on viimeksi muutettuna komission päätöksellä 96/350/EY (EYVL L 135, 6.6.1996, s. 32). -------------------------------------------------- LIITE 1)2)3)4) Muutetaan päätöksen 2000/532/ETY liite seuraavasti: Korvataan jätenimike "06 08 02 kloorisilaaneja sisältävät jätteet" seuraavasti: "06 08 02* | vaarallisia kloorisilaaneja sisältävät jätteet" | Korvataan jätenimike "07 02 16 silikoneja sisältävät jätteet" seuraavasti: "07 02 16* | vaarallisia silikoneja sisältävät jätteet | 07 02 17 | muita kuin nimikkeessä 07 02 16 mainittuja silikoneja sisältävät jätteet" | Korvataan jätenimike "17 06 05 asbestia sisältävät rakennusaineet" seuraavasti: "17 06 05* | asbestia sisältävät rakennusaineet [1] | Korvataan jätenimike "19 08 09* öljynerotuksessa syntyvät rasvan ja öljyn seokset, jotka sisältävät ruokaöljyjä ja ravintorasvoja" seuraavasti: "19 08 09 | ölynerotuksessa syntyvät rasvan ja öljyn seokset, jotka sisältävät ainoastaan ruokaöljyjä ja ravintorasvoja". | [1] "Jäsenvaltiot voivat päättää lykätä tämän kohdan voimaantuloa kaatopaikalle sijoittamisen osalta, kunnes asbestia sisältävien rakennusjätteiden käsittelyä ja hävittämistä koskevat aiheelliset toimenpiteet on vahvistettu. Nämä toimenpiteet on vahvistettava kaatopaikasta annetun neuvoston direktiivin 1999/31/EY 17 artiklassa tarkoitettua menettelyä noudattaen, ja ne on annettava 16 päivään heinäkuuta 2002 mennessä. ("EYVL L 182, 16.7.1999, s. 1")". --------------------------------------------------